སྤྱིར་རྒྱ་གར་ནི་ཆོས་ལུགས་འདྲ་མིན་གྱི་ཆོ་ག་སྣ་ཚོགས་ཀྱིས་འཚང་ཁ་བྱས་འདུག་པའི་རྒྱལ་ཁབ་ཅིག་ཡིན་ཞིང་།ཆོས་ལུགས་ཁག་སོ་སོར་ལུགས་སྲོལ་མི་འདྲ་བ་སྣ་ཚོགས་དང་འཇིག་རྟེན་ལྟ་ཚུལ་མི་འདྲ་བ་དུ་མས་འཚང་ཁ་རྒྱབ་ནས་ཡོད་པའི་གནས་ཤིག་ཡིན་ཙང་།དེང་ཐོག་ཕེའུ་ཁི་ལ་མགོ་འཐོམས་པར་གྱུར་ཅིང་།ལམ་ལུགས་མི་འདྲ་བ་སྣ་ཚོགས་ཀྱི་ཉོག་འཛིང་དག་ལ་སུན་སྣང་སྐྱེས་ཏེ།མྱུར་དུ་ཁོ་རང་གི་དང་རྟེན་རྡོ་རྗེ་ཕ་ལམ་རྙེད་རྗེས་ཕྱིར་རང་གི་ཕ་ཡུལ་དུ་ལོག་པའི་གྲ་སྒྲིག་བྱས།དེ་ལྟར་ཁོས་རྡོ་རྗེ་ཕ་ལམ་འཚོལ་བའི་ལམ་བར་ནས་ཁོ་རང་སྐྱུག་རྫོབ་ཀྱི་ལས་རིམ་མང་པོར་འཕྲད་པར་གྱུར།དེ་རྗེས་རིམ་གྱིས་ཁོས་དེ་དག་གི་ལས་སྦྱོར་དང་དེའི་ལྟག་རྒྱབ་ཀྱི་གནད་དོན་མང་པོ་ཞིག་ལ་ཞིབ་འཇུག་དང་རྟོགས་ཞིབ་བྱས་མཐར།ཁོ་ལ་མཚར་སྣང་དང་སྐྱུག་མེར་བ་ངུ་ལྷུག་པའི་ཚོར་བ་དྲག་པོ་བྱུང་བས།ཁོས་རིམ་གྱིས་ཆོས་སྤེལ་མཁན་རྫུན་མ་དང་རྨོངས་དད་རིང་ལུགས་པ་དག་ལ་རྒོལ་བ་དང་དག་འབུད་བྱེད་འགོ་བརྩམས་པ་རེད།